Гамгьиа Тамбовтәи ацәыргақәҵазы: абас инарҵауланы ҳаибашьра атәы зҳәо Урыстәыла иҟамлацызт
Тамбов ақалақь аҿы иаарту Аԥсны Аџьынџьтәылатә еибашьраҿы игаз Аиааира 30 шықәса ахыҵра иазку ацәыргақәаҵа иамоу азҿлымҳара атәы арадио Sputnik аефир аҿы еиҭеиҳәеит Аҟәа ақалақь Ахадара ахаҭарнак Роланд Гамгьиа.
Арҭ амшқәа рзы Аҟәантәи аделегациа Тамбов иҟоуп. Аҭыԥантәи аибашьра иазку амузеи аҿы аус ауеит "Аԥсҭазаараз аԥсра ҳаԥылон" ҳәа хьӡыс измоу ацәыргақәҵа, уаҟа иӡыргоу зегьы Аҟәатәи Афырхаҵаратә музеи аекспонатқәа роуп.
"Даара инарҵауланы иахцәажәеит аибашьра. Ахроника зегьы аарԥшуп ацәыргақәҵаҿы, еиҭа адокументалтә фильм арбарагьы азгәаҭоуп. Ауаа иаҳхаҳгаз арыцҳара ргәы ишалоу рҳәоит, ргәы шыднархьыз ҳдырбоит", - еиҭеиҳәеит Гамгьиа.
Иаҳа инеиҵыху аиҿцәажәара шәазыӡырҩыр шәылшоит аудиофаил аҿы.